**Digital transformation in cultural heritage institutions**

**ICOM-CIDOC aastakonverents, 7- 10 detsember, 2020.**

Korraldaja: The Museum of Art and History of the City of Geneva, CIDOC

Kaie Jeeser, Tartu Linnamuuseum

Osalesin CIDOC 2020 aastakonverentsil ettekandega, Description creation for museum objects in a digital environment. Co-creation ning tutvustasin Eestis toimuvat 2021. aasta konverents.

Aruandele on lisatud minu ettekande slaidiesitus. Vajadusel saan jagada salvestust, selleks palun pöörduda otse minu poole. Ettekandega seotud mõtted äratasid väliskolleegides huvi ja olen jaganud neile lisamaterjali, mis ettekandesse ei mahtunud (Holland, Mehhiko). Samuti on plaanis teha slaidiesitlus- arutelu Eestis kogude valdkonna töötajatele. Kuulajaskonnana näen eelkõige EMÜ KHÜ liikmeskonda.

Tegemist oli CIDOCi esimese veebikonverentsiga, mis andis tunda, nii korralduse- kui programmi sujumises. Häiriv oli, et mitmed esitlused, mis olid korraldajale salvestusena saadetud, ei hakanud õigel hetkel tööle. Samuti ei näinud esitaja, kas ja kui palju üldse kuulajaid on. Küsimused publikult jõudsid esitajani ainult läbi sessiooni juhi. Kõik see oli väga kohmakas ja raskendas suhtlust. Samas liitumine, ükskõik millise sessiooniga mis aja hetkel toimis väga paindlikult. Kogu korralduse pool oli väärt kogemus meile, kui 2021. aasta konverentsi korraldajatele.

Ettekannete teemade spekter oli väga lai, hõlmates ülevaateid muuseumide dokumenteerimissüsteemidest kuni publikule mõeldud kaasamistegevusteni/mängudeni ekspositsioonis.